לקית' סטנפילד

לקית' סטנפילד (באנגלית: Lakeith Stanfield; נולד ב-12 באוגוסט 1991), אשר ידוע לעיתים גם כקית' סטנפילד, הוא שחקן אמריקאי. הופעת הבכורה שלו בסרט קולנוע היא בסרט "טווח קצר 12" (אנ', (2013) עבורו היה מועמד לפרס אינדפנדנט ספיריט. סטנפילד קיבל הכרה ציבורית רחבה יותר כאשר שיחק את דמותו של ג'ימי לי ג'קסון אנ' בסרט "סלמה" (2014), את דמותו של הראפר סנופ דוג בסרט "היישר מקומפטון" (אנ', 2015) ופטריק היינס בסרט "המרגל סנודן" (2016). בשנת 2019 קיבל מועמדות לפרס אוסקר לשחקן המשנה הטוב ביותר על תפקידו בתור וויליאם אוניל (אנ') בסרט "יהודה איש קריות והמשיח השחור". לקית' סטנפילד נולד בסן ברנרדינו, קליפורניה, ב-12 באוגוסט 1991. גדל בריברסייד וויקטוריוויל. לדבריו גדל "בתנאי עוני, במשפחה לא מתפקדת משני הצדדים". הוא החליט להפוך לשחקן לאחר שהצטרף לחוג דרמה בלימודי התיכון. תפקידו הראשון של סטנפילד כשחקן, היה בסרט טווח קצר 12 בשנת 2008, שהיה עבודת הגמר של דסטין דניאל קרטון בלימודיו באוניברסיטת סן דייגו. הסרט זכה בפרס הסרט הקצר בפסטיבל סאנדנס בשנת 2009. בשנת 2010 שיחק בסרט קצר נוסף בשם Gimme Grace, ואז לקח הפסקה ממשחק למשך שבע שנים, ועבד במספר עבודות. ב-2013 קיבל סטנפילד הצעה מקרטון לחזור ולשחק בעיבוד מחדש של טווח קצר 12 לסרט באורך מלא, שהיה הסרט באורך מלא הראשון שבו שיחק. סטנפילד היה השחקן היחיד ששיחק הן בסרט הקצר המקורי, והן בסרט המחודש. במהלך הפקת הסרט, יישם סטנפילד טכניקה של משחק מתודי, והרחיק את עצמו מן השחקנים האחרים, כמו הדמות אותה גילם. הסרט זכה בפרס עבור הנראטיב הטוב ביותר בפסטיבל South by Southwest, וכן סטנפילד עצמו היה מועמד לפרס על תפקידו כשחקן משנה מטעם אינדיפנדט ספירט. בשנת 2014 שיחק סטנפילד בסרט "סלמה" את תפקידו של ג'ימי לי ג'קסון, ואף שיחק בסרט "הטיהור 2: לשרוד את הלילה". בשנת 2015 שיחק בסרטים "ממוריה" (Memoria) ו"מיילס אהד" (Miles Ahead). כמו כן, שיחק בסרט האימה "קינג ריפל" (King Ripple). בנוסף, גילם את הראפר סנופ דוג בסרט "היישר מקומפטון", שעסק בסיפורה של להקת ההיפ הופ N.W.A. החל משנת 2016, שיחק סטנפילד בסדרה "אטלנטה". ב-2017, שיחק את L בעיבוד של נטפליקס לסדרה המבוססת על המאנגה היפנית מחברת המוות, וכן בקליפ מוזיקלי של הזמר מייקל קיוונוקה. סטנפילד אף גילם תפקידו משנה בסרט אשר זכו להערכה, לרבות הסרט "Dope" (אנ', 2015), "תברח" (2017), "סליחה על ההפרעה" (אנ', 2017). בשנת 2019 שיחק בסרט הפשע "יהלום לא מלוטש", בקומדיה הרומנטית ״לילה בניו יורק״ מבית נטפליקס ובמותחן "רצח כתוב היטב". בשנת 2021 השתתף בסרט "יהודה איש קריות והמשיח השחור" בתפקיד ביל אוניל. על התפקיד קיבל מועמדות לפרס אוסקר לשחקן משנה הטוב ביותר. ביולי 2023 כיכב בסרט "טירה רדופה" של דיסני ובאוקטובר 2023, כיכב בסרט "סיפורו של קלרנס" (אנ'). באוקטובר 2024, פורסם כי סטנפילד יככב בסרט של בוטס ריילי בשם "I Love Boosters", בהפקת אולפני Neon. מדיה וקבצים בנושא לקית' סטנפילד בוויקישיתוף לקית' סטנפילד, ברשת החברתית אקס (טוויטר) לקית' סטנפילד, ברשת החברתית אינסטגרם לקית' סטנפילד, ברשת החברתית טיקטוק לקית' סטנפילד, במסד הנתונים הקולנועיים IMDb (באנגלית) לקית' סטנפילד, באתר AllMovie (באנגלית) לקית' סטנפילד, באתר Rotten Tomatoes (באנגלית) לקית' סטנפילד, באתר Box Office Mojo (באנגלית) לקית' סטנפילד, במסד הנתונים הקולנועיים KinoPoisk (ברוסית) Lakeith Stanfield Becomes Parents After His Dating Affair With Girlfriend Got Him A Baby! Blessed Parents?, LIVERAMPUP, ‏2017-07-24 (באנגלית) Empire, Empire, ‏2015-08-14 (באנגלית) Discovery: Lakeith Stanfield, Interview Magazine, ‏2013-08-22 (באנגלית אמריקאית) Hugh Hart, Behind The Breakout Role: How Spirit Award Nominee Keith Stanfield Dug Deep For His “Short Term 12” Performance, Fast Company Will Keith Stanfield Score an Oscar Nom for His Heartbreaking 'Short Term 12' Rap Song? (Q&A), The Hollywood Reporter, ‏2014-01-07 (באנגלית) Brad Miska, Beware the Coming of ‘King Ripple’, Bloody Disgusting!, ‏2015-01-22 (באנגלית אמריקאית) 'Selma's Keith Stanfield to Play Snoop Dogg in Universal's N.W.A. Movie (Exclusizzle), TheWrap, ‏2014-08-25 (באנגלית אמריקאית) WATCH: Michael Kiwanuka Releases New Video for "Cold Little Heart" -, mxdwn Music, ‏2017-03-26 (באנגלית אמריקאית) Justin Kroll, Keke Palmer, Demi Moore, LaKeith Stanfield And Naomi Ackie To Star In Boots Riley’s Next Movie ‘I Love Boosters’ At Neon, Deadline, ‏2024-10-08 (באנגלית אמריקאית) BET Awards 2024: See The Full Winners List, BET (באנגלית)